BAA sun’iy yo‘ldoshi ortilgan Vega raketasini uchirish muvaffaqiyatsiz yakunlandi (video)

SciNews YouTube-kanali bortida Birlashgan Arab Amirliklarining Falcon Eye 1 harbiy sun’iy yo‘ldoshi bo‘lgan Vega raketa tashuvchisining muvaffaqiyatsiz uchirilgani tasvirlangan videoni joyladi.

Videoda parvozning ikkinchi daqiqasida raketa belgilangan trayektoriyadan chiqib, pastlaganini ko‘rish mumkin. Uning tezligi ham kamayishni boshlagan. Uchinchi daqiqada Arianespace kompaniyasi vitse-prezidenti Lyus Fabregett translyatsiyani uzib, missiya muvaffaqiyatsiz yakunlanganini ma’lum qilgan.

Vega raketasining Fransiyaning Kuru kosmodromidan uchirish muvaffaqiyatsiz yakunlangani haqida 11-iyul kuni ma’lum bo‘lgan. Fabregettning so‘zlariga ko‘ra, nosozlikka “jiddiy anomaliya” sabab bo‘lgan.
Hozirda Arianespace mutaxassislari avariya sabablarini o‘rganmoqda.